Tihlahla

Tihlahla Tiyincenye yekuphila kwebantfu. Ngaphandle kwetihlahla umuntfu Kanye netilwane akusiko lutfo. Lucwaningo lwabososayensi lukhomba kwekutsi tihlahla tikhicita umoya lohlobile lowenta kutsi bantfu Kanye netilwane bakhone kuphefumula, kantsi ngakulokunye netihlahla nato tidzinga umoya lobuya ebantfwini Kanye nasetilwaneni kuze tikhone kuphila. Kafishane loku kuchaza kwekutsi tilwane nebantfu kuyadzingana kokubili kuze kuphile.

Tihlahla ke tiyasetjenyiswa etintfweni etinyenti. Tiyasetjentiswa ekukhiciteni imitsi yesintfu Kanye neyesilumbi. Tiphindze futsi tisetjentiswe ekwakheni imihlobiso, ifenisha, Kanye nalokunye lokunyenti.

Inhlangano lebuke temvelo emhlabeni wonkhe jikilele, uyagcizelela kwekutsi tihlahla Kanye nemvelo yonkhe kunganyukubeteki, kepha kuphatseke kahle.Kushiswa kwemahlatsi ngaphandle kwesizatfu lesicinile kuyincenye yetintfo letingakavumeleki ngoba kunyukubeta imvelo.Lenhlangano ikhutsata kwekutsi uma ugawula sihlahla sinye cinisekisa kwekutsi uhlanyela letinye letimbili.

Imvelo
 Heading text